KBANK ตั้ง “กฤษณ์ – พิพัฒน์พงศ์” นั่ง MD มีผล 24 ก.ย.63
KBANK ตั้ง "กฤษณ์ - พิพัฒน์พงศ์" นั่ง MD มีผล 24 ก.ย.63
23 ก.ย. 2563

คณะกรรมการธนาคารกสิกรไทย จำกัด (มหาชน) หรือ KBANK มีมติแต่งตั้ง 2 กรรมการผู้จัดการ ได้แก่ นายกฤษณ์ จิตต์แจ้ง และ นายพิพัฒน์พงศ์ โปษยานนท์ มีผลตั้งแต่ 24 กันยายน 2563
สำหรับ นายกฤษณ์ จิตต์แจ้ง ปัจจุบันอายุ 49 ปี จบการศึกษาระดับปริญญาโท Master of Business Administration, จาก Sloan School of Management, Massachusetts Institute of Technology ประเทศสหรัฐอเมริกา เริ่มงานที่ธนาคาร กสิกรไทยปี 2537 ในฝ่ายงานวานิชธนกิจ และได้รับทุนศึกษาต่อต่างประเทศในปี 2539 กลับมาทำงานที่ฝ่ายบริหารความเสี่ยงองค์การ จากนั้นได้รับแต่งตั้งเป็นผู้อำนวยการฝ่ายบริหารความเสี่ยงองค์การ ผู้อำนวยการฝ่ายอาวุโส ฝ่ายบริหารความเสี่ยงองค์การ ผู้ช่วยกรรมการผู้จัดการ รองกรรมการผู้จัดการ รองกรรมการผู้จัดการอาวุโส ก่อนได้รับการแต่งตั้งเป็นกรรมการผู้จัดการ  ธนาคารกสิกรไทย
พร้อมด้วยนายพิพัฒน์พงศ์ โปษยานนท์ ปัจจุบัน อายุ 52 ปี จบการศึกษาระดับปริญญาโท (วิทยาศาสตร์คอมพิวเตอร์) The University of Southwestern Louisiana, Lafayette. ปริญญาเอก (การจัดการวิศวกรรม) University of Missouri-Rolla ประเทศสหรัฐอเมริกา เริ่มงานที่ธนาคารกสิกรไทยปี  2538 ที่ฝ่ายวิจัยและพัฒนากระบวนการทำงาน เป็นผู้อำนวยการฝ่ายวิจัยและพัฒนากระบวนการทำงาน ผู้อำนวยการฝ่ายอาวุโส ฝ่ายวิจัยและพัฒนากระบวนการทำงาน ผู้อำนวยการฝ่ายสารสนเทศประจำบริษัท ฮัทชิสันซีเอทีไวร์เลส  มัลติมีเดีย จำกัด ผู้อำนวยการกลุ่มผลิตภัณฑ์และบริการ บมจ.โทเทิ่ล แอ็คเซ็ส คอมมูนิเคชั่น ผู้ช่วยกรรมการผู้จัดการ รองกรรมการผู้จัดการ รองกรรมการผู้จัดการอาวุโส ก่อนได้รับการแต่งตั้ง เป็นกรรมการผู้จัดการ ธนาคารกสิกรไทย
 